Diari Oficial de la Generalitat Valenciana


Sumari del DOGV 3716, del 24-03-2000 (2000/2071)

ORDRE de 29 de febrer de 2000, de la Conselleria de Cultura, Educació i Ciència, sobre reconeixement de la condició de Col·legi Major Sorzano de Tejada i adscripció a la Universitat Miguel Hernández d’Elx.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3716

Data del DOGV
:   24-03-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2071


Data del document
:   29-02-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * universitat

ORDRE de 29 de febrer de 2000, de la Conselleria de Cultura, Educació i Ciència, sobre reconeixement de la condició de Col·legi Major Sorzano de Tejada i adscripció a la Universitat Miguel Hernández d'Elx. [2000/X2071]
  
Amb data 26 d'octubre de 1999, la Universitat Miguel Hernández d'Elx va sol·licitar a la Conselleria de Cultura, Educació i Ciència el reconeixement de la condició del Col·legi Major Sorzano de Tejada i la seua adscripció a esta.
  
La Comissió Gestora de la Universitat, en la sessió del dia 30 de setembre de 1999, va aprovar el conveni d'adscripció del Col·legi Major i els seus Estatuts, ratificat pel Consell Econòmic amb data 10 de febrer de 2000.
  
La Llei Orgànica 11/1983, de 25 d'agost, de Reforma Universitària, en la disposició addicional 4ª, punt 2, establix que el funcionament dels col·legis majors es regularà pels estatuts de cada universitat i pels propis de cada col·legi major, i el Decret 2.780/1973, de 19 d'octubre, pel qual es regulen els col·legis majors universitaris assenyala en l'article 4 que el reconeixement d'esta condició serà atorgat per l'administració educativa, després de comprovar que es complixen els requisits establits legalment.
  
En virtut de les atribucions conferides en l'article 35. e) de la Llei 5/1983, de 30 de desembre, de Govern Valencià,
  
ORDENE
  
Únic
  
Reconèixer la condició de Col·legi Major Universitari i la seua adscripció a la Universitat Miguel Hernández d'Elx, al Col·legi Sorzano de Tejada, situat a Oriola, c/ del Doctor Sarget, núm. 4, titularitat de la Fundació Pedrera, entitat privada classificada com de caràcter benèfic docent i inscrita en el Registre de Fundacions de la Comunitat Valenciana amb el número 101 (A), CIF G-53238721.
  
DISPOSICIÓ FINAL
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, del Règim Jurídic de les Administracions Públiques i el Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa administrativa, contra la present ordre, que posa fi a la via administrativa, es podrà interposar potestativament un recurs en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Ciència, en el termini d'un mes comptador des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.
  
Segona
  
La presente ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de febrer de 2000
  
El conseller de Cultura, Educació i Ciència,